Bronius Raguotis

Bronius Raguotis (1929 m. rugsėjo 18 d. Kaune – 2021 m. vasario 13 d. Vilniuje)Mirė Lietuvos žurnalistikos pedagogas, spaudos istorikas Bronius Raguotis. DELFI.lt. 2021-02-13. Nuoroda tikrinta 2021-11-18. – Lietuvos žurnalistikos pedagogas, spaudos, literatūros istorikas.

 Biografija 
1949 m. baigė Kauno 6-ąją gimnaziją. 1950–1963 m. dirbo laikraščio „Tiesa“ redakcijoje. 1954 m. Vilniaus universiteto (VU) Istorijos-filologijos fakultete baigė žurnalistiką.

1954–1994 m. VU dėstytojas, nuo 1974 m. docentas, 1984–1985 m. Žurnalistikos katedros vedėjas, 1985–1991 m. Spaudos žurnalistikos katedros vedėjas. 1970 m. istorijos mokslų kandidatas.http://www.mokslas.mii.lt/mokslas/SRITYS/duom00.php?pav=R&sritis=H  1991–1994 m. Žurnalistikos instituto docentas.http://www.kf.vu.lt/lt/structure/view/?id=545 Dėstė Lietuvos žurnalistikos istoriją, vėliau – užsienio komunistinės ir darbininkų spaudos istoriją, Amerikos lietuvių periodikos istoriją, partinės ir sovietinės spaudos teoriją ir praktiką, literatūros ir meno kritikos kursą, publicistikos teoriją.

Nuo 1950 m. rašė kritikos ir kultūrinės publicistikos straipsnius, tyrinėjo JAV lietuvių literatūros, kultūros, žurnalistikos istoriją. Apžvelgdamas kultūrines organizacijas bei spaudą, daugiausia dėmesio skyrė socialistinei jų pakraipai. Reiškėsi literatūros kritikoje.http://www.lle.lt/FMPro?-db=lle2004.fp5&-format=detail.htm&-lay=straipsnis&-op=eq&ID=1915&-find=  Buvo Žurnalistikos enciklopedijos, Visuotinės lietuvių enciklopedijos straipsnių autorius.

Nuo 1957 m. LSSR žurnalistų sąjungos, nuo 1971 m. LSSR rašytojų sąjungos narys.

 Bibliografija 
 Antanas Bimba: gyvenimo, veiklos, kūrybos bruožai. – Vilnius: Mintis, 1974.
 Jungtinių Amerikos Valstijų lietuvių darbininkų periodika 1905–1917 m.: metodinė medžiaga žurnalistikos specialybės studentams neakivaizdininkams. – Vilnius, 1978.
 Prie ištakų: Amerikos lietuvių demokratinės kultūros etiudai. – Vilnius: Mintis, 1981.
 Amerikos lietuvių periodinė spauda 1879–1919 metais. – Marijampolė: Ramona, 2003.

Vertimai:
 M. Džakobė. Jaunos mokytojos dienoraštis: apysaka. – Vilnius: Valstybinė grožinės literatūros leidykla, 1961.

Sudarė:
 Antanas Jonynas. Prie gyvo šaltinio: straipsnių rinkinys. – Vilnius: Vaga, 1978.
 Vaclovas Biržiška. Knygotyros darbai (kartu su Genovaite Raguotiene). – Vilnius: Pradai, 1998.

Parengė:
 Varpas: 1889, nr. 1-12. – Vilnius: Vaga, 1989.

 Įvertinimas 
 1987 m. LTSR nusipelnęs žurnalistas
 2008 m. medalis „Už nuopelnus žurnalistikai“ http://www.lzs.lt/lt/uz_nuopelnus_zurnalistikai/r/archive/bronius_raguotis.html

 Šaltiniai 

Kategorija:Lietuvos kritikai
Kategorija:Lietuvos literatūros istorikai
Kategorija:Lietuvos kultūros istorikai
Kategorija:Lietuvos žurnalistai
Kategorija:Lietuvos enciklopedininkai
Kategorija:Lietuvos pedagogai